હૉલીવુડની ફિલ્મો જોનારા કહે છે કે આ તો ‘૫૦૦ ડેયઝ ઑફ સમર’ અને ‘ફૉલ્ટ ઇન અવર સ્ટાર્સ’ જેવી ફિલ્મોની ખીચડી છે, જ્યારે હિન્દીવાળા કહે છે કે નિખિલભાઈએ અહીંના જ જૂના માલની ભેળપૂરી બનાવી કાઢી છે. આપણા માટે સાર એટલો જ કે ભલે તમે કંગનાના દિલોજાનથી આશિક હો અને ભલે તમને ઇમરાન ક્યુટ લાગતો હોય, પણ અંતે પૈસા આપણે જ ખર્ચવાના છે. એટલે એક કામ કરો; ચેતન ભગત, દુર્જોય દત્તા જેવા લેખકોની એકાદી રૉમ-કૉમ બુક લો અને સેવ-મમરા સાથે વાંચી કાઢો. દોઢસો રૂપિયામાં મસ્ત ટાઇમપાસ થઈ જશે. શું કહ્યું, ફિલ્મ? એ તો ટીવી પર આવે ત્યારે શાક સમારતાં, વાળમાં ડાઇ કરાવતાં કે કપડાંને ઇસ્ત્રી કરતાં-કરતાં જોઈ નાખજોને તમતમારે.